กดลิงก์มาแล้ว ถือว่าเธอตัดสินใจอยากรู้เรื่องที่เราไม่เคยบอกเธอ

เกริ่นก่อนนะ ที่เราเคยบอกว่ามีคนที่ชอบอะ เราชอบมา 3-4 ปีละ ประมาณนี้ แล้วไปชอบตอนไหนก็ไม่รู้ รู้ตัวอีกทีมันก็ชอบไปแล้วอะ แล้วเราก็คิดจะมูฟออนอยู่หลายครั้ง เพราะคิดว่าคงเป็นไปไม่ได้แน่ ๆ แล้วก็อาศัยช่วงโควิดที่ไม่ค่อยได้เจอกันเป็นจังหวะมูฟออน แต่พอกลับมาเจอกันก็มูฟออนเป็นวงกลมค่ะ ทั้ง ๆ ที่คิดว่าไม่มีความรู้สึกนี้แล้ว พิมพ์เกริ่นมาทั้งหมดคือชอบเธอนั่นแหละ หาเหตุผลในการชอบไม่ได้ คงเป็นเพราะเธอเป็นตัวเธอเองอะ แล้วการมาสารภาพครั้งนี้เราซื่อสัตย์กับใจตัวเองมาก ๆ เราแค่อยากบอกเฉย ๆ กลัวจะไม่มีโอกาสได้บอก

คือเธอไม่จำเป็นต้องทำอะไรหรอก ทำตามความรู้สึกเธอเองก็พอ เราหวังแค่อย่างเดียว หวังว่าเราจะเป็นเพื่อนกันเหมือนเดิม เราจะคุยกันเหมือนเดิม เป็นไปได้อยากสนิทกันเหมือนเดิมด้วยซ้ำ แต่ถ้าไม่สามารถเป็นแบบเดิมได้ ก็ไม่เป็นไรนะ เราไม่เสียใจหรอก แต่จะเสียใจถ้าเราไม่ได้บอกเธอนี่แหละ

การมาชอบเธอโคตรยากเลยรู้สึกว่าเดาใจไม่ออก ทำอะไรไม่ได้ แอบคิดมากตลอดเวลาที่อยู่กับเธอกลัวว่าจะทำอะไรเกินเพื่อน วนอยู่แบบนี้มา 4 ปี มูฟออนไม่ได้เลย แล้วเราก็คิดว่าเธอไม่น่าจะชอบผู้หญิง แต่เลิกคิดไปละ มัวแต่คิดก็ไม่ได้มาสารภาพกับเธอหรอก เคยแอบเฟลด้วยตอนเผลอพิมพ์ชมว่าชอบทรงผมเธอเมื่อวานอะ แบบเฟลหลายวันเลย ทำตัวไม่ถูก ไม่กล้าสู้หน้า นั่งเป็นบ้าอยู่กับออมอริสตั้ง 2 วัน เราก็กลับมาปกติเหมือนเดิม เพราะเหลือเวลาอีกไม่กี่วันเราก็จะไม่ค่อยได้เจอกันแล้ว โคตรใจหายเลย

สุดท้ายนี้เราจะบอกว่า เราหาความสัมพันธ์แบบนี้ที่ไหนไม่ได้แล้ว ต่อให้เราไปเจอคนอื่น ต่างคนก็ต่างดีในแบบของตัวเอง เราดีใจที่ช่วงเวลาหนึ่งในชีวิตได้มาพบเจอความสัมพันธ์แบบนี้นะ ทั้งหมดนี้ไม่มีผลกระทบต่อการใช้ชีวิตเรา แค่ได้ชอบก็เป็นโมเมนต์ฮีลใจเล็ก ๆ แล้ว และก็เป็นการชอบที่นานที่สุดในชีวิตแล้ว อ่านจบแล้ว เธอจะทักมาหาเรา หรือจะให้มันจบตรงนี้ก็ได้